Djiboutis befolkning
Store norske leksikon,Geografi,Verdens geografi,Afrika,Djiboutis geografi
Djibouti har 988 000 innbyggere (2020). Folketallet økte med 1,6 prosent i 2020. Fødselsraten er på 2,8 barn per kvinne. Spedbarnsdødeligheten er 33,4 per 1000 levendefødte (2020). Forventet levealder ved fødsel er 68,7 for kvinner og 64,6 for menn (2020). 28,9 prosent av befolkningen er under 14 år (2020)
I perioden fra 2009 til 2019 hadde Djibouti en jevn, men relativ svak befolkningsvekst på 17,6 prosent. Befolkningstetthet Befolkningstettheten er på 42,62 personer per kvadratkilometer (2020). 57,6 prosent av landets befolkning bor i hovedstaden Djibouti (2020). Andre byer med flere enn 10 000 innbyggere er Ali Sabieh, Tadjoura, Obock og Dikhil. Totalt sett bor 77,6 prosent av innbyggerne i urbane strøk. Nomadene har vært sterkt rammet av gjentatte tørkeperioder. Dette har ført til at mange normader har flyttet inn til byene. Flyktninger i Djibouti Det er 30 357 flyktninger i Djibouti (2019). Flyktningene er fra Somalia, Etiopia, Eritrea og Jemen. Etnisk sammensetning Største folkegrupper i Djibouti er issaene, som er av somalisk opprinnelse og utgjør cirka 60 prosent av befolkningen, og afarene, som er av etiopisk opprinnelse og utgjør cirka 35 prosent. Afarene er konsentrert til de nordlige og vestlige deler av landet, issaene i sør. Dessuten finnes mindre grupper av europeere (hovedsakelig franskmenn) og arabere. Språk Fransk og arabisk er offisielle språk. Det dominerende talespråket er saho-afar. Religion Cirka 94 prosent av befolkningen er sunni-muslimer, mens cirka seks prosent er kristne. Noen få grupper er tilhengere av nasjonale religioner. Les mer i Store norske leksikon Djiboutis geografi Djiboutis historie Djibouti Djibouti – hovedstad Eksterne lenker UN Data: Djibouti World Bank Data: Djibouti CIA World Factbook: Djibouti